Pixabay .td_uid_2_60dae1d5f323f_rand.td-a-rec-img{text-align:left}.td_uid_2_60dae1d5f323f_rand.td-a-rec-img img{margin:0 auto 0 0} F'Mejju li għadda, il-Parlament approva b'mod unanimu l-abbozz li jirriforma l-kirjiet residenzjali privati miftehmin qabel l-1995. Il-Gvern kien spjega li permezz ta' din il-liġi ġdida, se jiġu protetti kemm is-sidien u kemm l-inkwilini, u s-sidien se jiksbu dħul xieraq għall-propjetà tagħhom. Kien ġie spjegat li l-benefiċċju mogħti mill-Gvern fuq il-kera jista' jlaħħaq €10,000 fis-sena. Għal inkwilini li jikkwalifikaw għall-protezzjoni, il-benefiċċju se jassigura li min jaħdem ma jħallasx aktar minn 25% tad-dħul tiegħu fuq il-kera, u se jassorbi ż-żieda kollha fil-kera tal-pensjonanti, skont ma tħabbar mill-Gvern. Imma dan jgħodd għall-pensjonanti kollha? Kelliem għall-Ministeru għall-Akkomodazzjoni Soċjali spjega lil Newsbook.com.mt li l-benefiċċju mhuwiex wieħed awtomatiku imma jingħata wara li jsir test tal-mezzi mill-Bord tal-Kera. Dan it-test isir sabiex il-Bord tal-Kera jikkonferma li l-persuna verament ikun ħaqqha l-protezzjoni. Pensjonanti li għandom 'il fuq min 65 sena u għandhom dħul inqas minn €46,500 u/jew assi totali inqas minn €245,000 huma eliġibbli għall-benefiċċju. Pensjonanti li għandhom aktar minn 75 sena u għandom dħul inqas minn €50,000 u assi totali inqas minn €600,000 huma eliġibbli għall-benefiċċju. Meta għaddiet il-liġi f'Mejju Tgħaddi l-liġi għar-riforma tal-kera ta' qabel l-1995 Din ir-riforma tħabbret aktar kmieni din is-sena, billi kien jitqies li hemm anomalija fil-liġi minħabba kirjiet baxxi ħafna. Skont il-Prim Ministru Robert Abela, il-Gvern kien onest kemm mal-inkwilini kif ukoll mas-sidien, billi ħoloq bilanċ bejn id-dritt tal-inkwilin li jkollu saqaf fuq rasu, u d-dritt tas-sid għal kumpens ġust, kumpens li jista' jitla' sa €10,000 fis-sena. L-Oppożizzjoni kkritikat din ir-riforma billi qalet li qed issir tard wisq. Aqra aktar Filmat: Mhux ġustifikata l-kritika tal-Oppożizzjoni fuq ir-riforma tal-kera – Il-PM Meta ħabbar din ir-riforma fi Frar li għadda, il-PM kien qal li mhuwiex ġust li inkwilini ilhom snin jgħixu f'inċertezza għax jafu li xi darba jew oħra, jistgħu jirċievu ittra li tgħidilhom li l-kera se tiżdied jew li l-kuntratt tal-kera daqshekk se jiġġedded u huma se jiġu żgumbrati. Dawn il-persuni kieku jaffaċċjaw żewġ għażliet: "it-triq għall-qorti jew għal barra," irrifletta l-Prim Ministru. Bl-istess mod, is-sidien ma jistgħux jibqgħu jingħataw kumpens ta' ftit aktar minn €200. Kien għalhekk li twettqet din ir-riforma. Fi Frar Filmat: "Ħadd mhu se jitħalla bla saqaf fuq rasu" – Il-PM fuq ir-riforma tal-kera Taqbel mar-riforma fil-liġi tal-kera? Ikkummenta hawn taħt jew ibagħtilna fuq info@newsbook.com.mt Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_60dae1d5f36d7_rand.td-a-rec-img{text-align:left}.td_uid_3_60dae1d5f36d7_rand.td-a-rec-img img{margin:0 auto 0 0}